Lav et referat af nedenstående tekst:

Tekst:
39 sekunder. Det er, hvad der skiller Jonas Vingegaard og Tadej Pogacar i toppen af klassementet efter de første ni etaper i Tour de France. Set med danske briller havde det selvfølgelig været at foretrække, at der slet ikke havde været et forspring i den forsvarende mesters favør, men hvis vi går ét år tilbage i tiden, er 39 sekunder pludselig ikke så meget. For efter 9. etape i 2021-udgaven var Jonas Vingegaard hele 5 minutter og 32 sekunder efter den stærke slovener. - Nu er jeg 39 sekunder efter, så det er ikke meget. Det er kun én dårlig dag, der skal til. Men jeg tror ikke, Tadej har dårlige dage. Han er meget, meget stærk. Vi er bare nødt til at gøre vores bedste og udfordre ham, siger den 25-årige dansker. I 2021 var Vingegaard ikke kaptajn fra start. Det blev han først, da Primoz Roglic var nødsaget til at udgå efter et styrt. På det tidspunkt havde danskeren allerede sat tid til i et forsøg på at hjælpe sin slovenske kaptajn. Allerede fra starten af årets udgave var Jonas Vingegaard udråbt som kaptajn sammen med Roglic, og derfor har der været et naturligt fokus på at holde sig inde i klassementet. Har blandede følelser efter første uge Langt hen ad vejen er det gået godt. Danskeren fik problemer på den famøse brostensetape på Tourens femte dag, hvilket var tæt på at koste ham dyrt. Han endte dog med at begrænset tidstabet til 13 sekunder. - Det er med blandede følelser, jeg ser tilbage på den første uge. Vi kørte de første etaper uden styrt og uden at miste tid, men på brostensetapen havde vi vores portion af uheld. - Vi havde et styrt, og jeg tabte kæden og tabte lidt tid. Lige siden var det godt igen. Styrtet var ikke så godt, og Primoz tabte to minutter, men vi vil kæmpe videre, og der er stadig to uger tilbage, siger Jonas Vingegaard. Mens Vingegaard "kun" har sat 39 sekunder til i forhold til Tadej Pogacar, er sagen en helt anden med Primoz Roglic. Han har næsten tre minutter op til løbets førende rytter. Skal finde en plan mod Pogacar Jumbo-Visma-danskeren insisterer på, at de fortsat har to kaptajner, selvom der er stor tidsforskelle mellem de to. Nu skal de så bruge mandagens hviledag på at finde ud af, hvordan de i løbet af de 12 sidste etaper kan få skovlen under Tadej Pogacar. - Vi har altid en plan, men vi ved også, at ting kan gå galt, og det gjorde det. Nu skal vi bare se på alt og se, hvad den bedste plan er, siger Jonas Vingegaard. Tirsdag forstætter Tour de France med en kuperet etape, inden der onsdag og torsdag venter to af de hårdeste dage i dette års udgave.

Referat:
Jonas Vingegaard ser tilbage på den første uge i Tour de France med blandede følelser.